Grŵp Boom

Mae **Grŵp Boom** yn un o gwmnïau cynhyrchu mwyaf Cymru.

Sefydlwyd fel Boomerang yn 1994 gan Huw Eurig Davies ac mae wedi bod yn rhan o ITV Studios ers 2015.

Mae yn creu cynnwys drwy bedwar adran teledu a digidol. Mae **Boom Cymru** yn cynhyrchu cynnwys i ddarlledwyr Cymreig, ac mae adran **Boom** yn canolbwyntio ar greu cynnwys i ddarlledwyr rhwydwaith Prydeinig. Mae **Boom Plant** yn arbenigo ar greu rhaglenni o oedran meithrin i blant 13 oed tra bod **Boom Social** yn creu cynnwys ar gyfer y cyfryngau cymdeithasol.

## **Hanes**

### **Ail-leoli**

Yn 2002 symuodd Boomreang i bencadlys newydd yn 218 Ffordd Penarth, Caerdydd.

### **Caffaeliadau**

Yn 2005 fe gwblhaodd Boomerang eu caffaeliadau cyntaf, ar gmwniau cynhyrchu Fflic ac Alfresco. Yn sgil hyn ennillodd y gyfran fwyaf o dendr datblygu miliwn o bunnoedd S4C.

### **Mwnci**

Cafodd Boomerang gaffael ar gwmni ol-gynhyrchu Menci yn 2006.

### **Apollo**

Yn 2007 caffaelodd Boomerang ar gwmni cynhyrchu Apollo.

### **Cyw**

Yn 2009 cyhoeddodd S4C eu bod yn ehangu'r gwasanaeth Cyw ar gyfer plant hŷn. Dywedodd Rhian Gibson, Cyfarwyddwr Comisiynu S4C, fod y datblygiad yn "*gyffrous iawn. Mae cyflwyno plant yn gynnar i S4C yn annog teyrngarwch i'r sianel ac i'r Gymraeg, ac mae'r cam diweddaraf hwn yn adlewyrchu cryfder S4C yn y maes*."

Cwmni Boomerang+ ennillodd y cytundeb i ddarparu'r gwasanaeth. *"Mae gan y cwmni brofiad helaeth ym maes rhaglenni plant ac ar hyd y blynyddoedd ry'n ni wedi cynhyrchu rhaglenni poblogaidd i S4C*," meddai Huw Eurig Davies, prif weithredwr Grŵp Boomerang. "*Nawr ry'n ni'n edrych ymlaen at yr her newydd fydd yn cychwyn ymhen ychydig fisoedd*."

Daeth y cwmni yn gyfrifol am ddarparu o leiaf 156 awr o raglenni gwreiddiol y flwyddyn yn ogystal â'r dolenni rhwng y rhaglenni.

### **OSF**

Yn 2011 cyhoeddodd Boomerang Plus eu bod wedi caffael ar Oxford Scientific Films Limited ('OSF') am swm o £516, 250.

### **Boom Pictures**

Yn 2012 cyflwynodd cyn-reolwr BBC One, Lorraine Heggessey gais i gymryd cwmni cynhyrchu Boomerang Plus yn breifat.

Sefydlwyd cwmni daliannol, Boom Pictures, i arwain pryniant gan ei reolwyr. Cynnigwyd 77c y gyfranddaliad, gan brisio'r cwmni ar £7.1m.

Lorraine Heggasey byddai cadeirydd gweithredol y cwmni newydd sydd wedi'i gefnogi'n ariannol gan y cwmni ecwiti preifat LDC. Prif weithredwr Boomerang +, Huw Eurig Davies, ddaeth yn brif weithredwr Boom Pictures o dan y drefn newydd.

### **Meddianu Twofour**

Yn 2013 llwyddod grŵp Boom Pictures i gael caffael Twofour Group, mewn cytundeb oedd yn ei weld yn dod yn un o ddeg cwmni cynhyrchu teledu annibynnol mwya'r DU.

Golygai'r cytunedeb fod busnes byd-eang Twofour Group - oedd yn cynnwys Twofour Broadcast, Twofour Rights a Twofour Digital - yn ymuno â Boom Pictures, gyda'i uwch swyddogion gweithredol yn cymryd rolau allweddol yn y grŵp eang. Roedd y cytundeb yn adeiladu ar safle Boom yn y sector cyfryngau annibynnol ac yn ehangu rhaglenni rhwydwaith y grŵp yn sylweddol, gan symud y cwmni i genres allweddol newydd fel adloniant a ffilmiau.

### **ITV Studios**

Yn 2015 sicrhaodd ITV Studios fuddiant o 75% yn y cwmni daliannol oedd y tu ôl i gwmni Twofour o Plymouth a gwahanol fusnesau Boom, gan gynnwys Boom Cymru, Boomerang ac Indus, **Boom Supervisory Ltd**, am swm ariannol gychwynnol o £55m.

Roedd gan y darlledwr opsiwn i feddianu y 25% oedd yn weddill o'r cwmni daliannol, ar yr amod bod y targedau elw yn cael eu cyrraedd, ar ddiwedd 2017 a rhwng diwedd 2019 a 2021.

### **Cau Boomerang**

Ar y 9fed o Fedi 2020, cymerodd Boom Cymru, ynghyd â Twofour awenau cynhyrchu rhai o gyfresi Boomerang pan gaeodd ITV y label i lawr. Ymunodd Sam Grace, pennaeth rhaglenni Boomerang a uwch dîm rheoli Boom yn gaerdydd fel Cyfarwyddwr Creadigol.

## **Cyfeiriadau**

1. ↑ https://www.boomcymru.co.uk/amdanom-ni/
2. ↑ https://www.walesonline.co.uk/business/itv-potential-280m-deal-cardiff-based-9550643
3. ↑ http://web.archive.org/web/20111230061631/http://www.boomerang.co.uk/boom/en/about/history
4. ↑ http://news.bbc.co.uk/welsh/hi/newsid\_8170000/newsid\_8177400/8177400.stm
5. ↑ Dow Jones Newswires - 9 Mehefin 2011
6. ↑ https://www.bbc.co.uk/cymrufyw/18710491
7. ↑ https://www.walesonline.co.uk/business/business-news/boom-pictures-moves-uk-big-6194439
8. ↑ https://tbivision.com/2020/09/09/boomerang-closes-folded-into-itv-studios-stablemate-boom/